《喜陆侍御破石埭草寇东峰亭赋诗》
唐代·袁傪

古寺东峰上，登临兴有馀。同观白简使，新报赤囊书。

几处闲烽堠，千方庆里闾。欣欣夏木长，寂寂晚烟徐。

战罢言归马，还师赋出车。因知越范蠡，湖海意何如。

作者简介：陈郡人。玄宗天宝十五载，登进士第。历监察御史。代宗宝应元年，为河南副元帅李光弼行军司马。广德元年，率军平浙东袁晁，进太子右庶子。旋平宣州方清，大集文士赋诗。大历十二年至十四年间，任兵部侍郎。